Source: https://www.satcentrum.com/clanky/25878/tlacova-informacia-zo-zasadnuti-rvr-dna-21-3-2018/
Timestamp: 2018-04-26 18:41:27+00:00
Document Index: 4333150

Matched Legal Cases: ['§ 18', '§ 15', '§ 20', '§ 68', '§ 16', '§ 20', '§ 16', '§ 15']

Tlačová informácia zo zasadnutí RVR dňa 21. 3. 2018 - Články | satCentrum
Čtvrtek • 26.04.2018 - 20:41:27 satCentrum najdete také na:
Tlačová informácia zo zasadnutí RVR dňa 21. 3. 2018
Autor: RVR , e-mail: info@rvr.sk Přidané: 23.03.2018
Tlačová informácia zo zasadnutia Rady pre vysielanie a retransmisiu, ktoré sa konalo dňa 21. 3. 2018 v sídle Rady pre vysielanie a retransmisiu.
• uložila sankciu – 3 319 eur vysielateľovi Rozhlasu a televízie Slovenska (Jednotka) za porušenie § 18b ods. 2 ZVR (multimodálny prístup – označovanie programov v prehľade programov v periodickej tlači), ku ktorému došlo v dňoch 20. a 21. 6. 2017 v súvislosti s vysielaním programu Prípady 1. oddelenia sprevádzaného hlasovým komentovaním pre nevidiacich;
• uložila sankciu – 1 659 eur vysielateľovi K T R, s.r.o. (programová služba HEMEU) za porušenie § 15a ods. 1 ZVR, ku ktorému došlo tým, že od 24. do 30. 9. 2017 vysielal bez udelenej licencie;
• uložila sankciu – 1 000 eur vysielateľovi MAC TV s.r.o. (programová služba JOJ) za porušenie § 20 ods. 3 ZVR (ochrana maloletých - JSO), ku ktorému došlo tým, že dňa 30. 9. 2017 odvysielal upútavku na program Take me out, ktorá nebola označená rovnakým grafickým symbolom vekovej vhodnosti po celý čas jej trvania;
• uložila sankciu – upozornenie na porušenie zákona vysielateľovi INICIATÍVA s.r.o. (programová služba Rádio Roma) za porušenie § 68 ods. 7 písm. a) ZVR v súvislosti s tým, že v dňoch 28. 9. 2017 a 30. 1. 2018 nevyužíval frekvenciu 99,4 MHz Banská Bystrica na účely, na ktoré mu bola pridelená;
• začala správne konanie voči vysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku Ľ. Kosík vraj má relevantné informácie v programe Správy RTVS dňa 11. 1. 2018;
• začala správne konanie voči vysielateľovi Rozhlas a televízie Slovenska (Jednotka) vo veci možného porušenia § 20 ods. 3 ZVR (ochrana maloletých - JSO) v súvislosti s vysielaním upútaviek na programy Inšpektor Max, Sváko Ragan, Kohút na víne a Silná zostava dňa 14. 1. 2018, pričom nezabezpečil správne označenie každej z nich v zmysle JSO;
• začala správne konanie voči vysielateľovi MAC TV s.r.o. (programová služba JOJ) vo veci možného porušenia § 16 ods. 3 písm. e) ZVR (štátny jazyk) v súvislosti vysielaním programu Strašidelný dom dňa 21. 1. 2018 s českým dabingom;
• začala správne konanie voči spoločnosti Kinet Inštal s.r.o. vo veci možného porušenia § 15a ods. 1 ZVR v súvislosti s možným vysielaním televízneho vysielania v meste Nováky bez udelenej licencie.;
• uznala za neopodstatnené 12 sťažností resp. ich častí.
Všetky uznesenia prijaté dňa 21. 3. 2018 budú zverejnené v zápisnici zo zasadnutia na webovej stránke Rady.
12.03.2018 • Na vedúce pozície spravodajstva RTVS nastupujú noví ľudia
11.03.2018 • Tisková zpráva z 4. zasedání RRTV, konaného dne 6. 3. 2018